अजहर ने उनके पहले ओवर में ही लॉन्ग ऑफ पर छक्का जमाया। कोहली ने चार ओवर बाद ही अश्विन की जगह रविंद्र जाडेजा को गेंद थमा दी लेकिन उनकी भी नहीं चली। भारत को आखिर में पहली सफलता पाकिस्तानी बल्लेबाजों की विकेटों के पीछे दौड में ढिलायी के कारण मिली। बुमराह का क्षेत्ररक्षण भी तब अच्छा नहीं था लेकिन इस बार भाग्य उनके साथ था। अजहर रन आउट हो गए जिन्होंने 71 गेंदों की अपनी पारी में छह चौके और एक छक्का लगाया।